pythainlp/thai-wiki-dataset-v4 huggingface dataset:
จุดเชื่อมตาย (ละครโทรทัศน์เกาหลีใต้)

จุดเชื่อมตาย (เกาหลี: )) เป็นละครโทรทัศน์ผ่านสัญญาณต่อเนื่องเกาหลีใต้ ที่เขียนบทโดยอี ฮย็อนกำกับโดย คิม มุน-กโย นำแสดงโดย จี ซอง, จอน มิ-โด, คว็อน-ยูล และคิม คย็อง-นัม ออกออกอากาศทางช่อง SBS TV ตั้งแต่วันที่ 24 พฤษภาคม ถึง 6 กรกฎาคม พ.ศ. 2567 ทุกวันศุกร์และวันเสาร์ เวลา 22:00 (เวลามาตรฐานเกาหลี) นอกจากนี้ยังสามารถรับชมได้ผ่าน Wavve และ Coupang Play ในเกาหลีใต้, Kocowa ในภูมิภาคอเมริกา, และ Vidio ในอินโดนีเซีย
เรื่องย่อ.
จุดเชื่อมตาย เป็นเรื่องราวของนักสืบเอกอัจฉริยะจากทีมปราบปรามยาเสพติด ที่หลังจากถูกคนคนหนึ่งบังคับให้เสพยาเสพติด เขาได้ใช้ความตายของเพื่อนของเขาเป็นเบาะแสเพื่อเปิดเผยเรื่องราวของมิตรภาพ 20 ปีของพวกเขาที่เปลี่ยนไป และความเชื่อมโยงระหว่างพวกเขา
 นักสืบทีมปราบปรามยาเสพติดที่สถานีตำรวจอันฮยอน ซึ่งได้รับการเคารพจากรุ่นน้องและได้รับความไว้วางใจจากรุ่นพี่ในกองกำลังตำรวจ
 นักข่าวกิจการสังคมของ Anhyeon Economic Daily ผู้กล้าแสดงออกและพูดตรงไปตรงมา
 อัยการที่สำนักงานเขต อัน ฮย็อน ซึ่งเป็นที่รู้จักในฐานะเด็กอัจฉริยะที่มีจิตใจที่เฉียบแหลมและเข้าไปพัวพันกับคดีที่เกี่ยวข้องกับลูกน้องในโรงเรียนมัธยมปลายของเขา
บุคคลลึกลับที่ไม่เพียงแต่พบว่าตัวเองโดดเดี่ยวเพราะครอบครัวของเธอเสียชีวิตกะทันหัน แต่ยังค้นพบว่าเธอไม่ใช่ผู้รับผลประโยชน์จากเงินประกัน 5 พันล้านว็อนอีกด้วย
นักสืบทีมปราบปรามยาเสพติดของสถานีตำรวจอันฮยอน และมือขวาที่ไว้ใจได้ของแจกย็อง
นักศิลปะการต่อสู้จากโรงเรียนมัธยมอันฮยอนซิตี้ที่ให้ความสำคัญกับความภักดีมากกว่าชีวิต เขาเป็นเลขาประจำตัวของจงซู
ซีอีโอของทูสตาร์โฮลดิ้งส์ บริษัทประกันภัย ผู้พูดมากแต่ใจอ่อนแอ และตกหลุมรักยุนจิน
นักสืบที่อายุน้อยที่สุดในทีมปราบปรามยาเสพติดของสถานีตำรวจอันฮยอน ภายใต้การดูแลของแจ คย็อง
บุคคลลึกลับที่เกี่ยวข้องกับการเสพยาของแจ คย็อง
ประธานกลุ่ม Geumhyeong และเป็นพ่อของ Jong-soo
นักข่าวรุ่นน้องของ Anhyeon Economic Daily ซึ่งเป็นเพื่อนของ ยุนจิน
ภรรยาของ ยุนโฮ และศิษย์เก่าโรงเรียนมัธยมเมือง Anhyeon
นักวิจัยจาก Geumhyeong Pharmaceutical
นักสืบจากทีมสืบสวนอาชญากรรมรุนแรงของสถานีตำรวจอันฮย็อน
การผลิต.
การพัฒนา.
ผู้กำกับคิม มุน-คโย ซึ่งเคยเป็นผู้กับจากเรื่อง "Trolley" (พ.ศ. 2566) และนักเขียนอี ฮย็อน ซึ่งเคยเป็นนักเขียนจากเรื่อง"Diary of a Prosecutor" (พ.ศ. 2562) เป็นผู้รับผิดชอบในการกำกับและเขียนบทของซีรีส์เรื่องนี้Studio S, Soul Pictures และ Good Harvest เป็นผู้จัดการการผลิตซีรีส์เรื่องนี้
การคัดเลือกนักแสดง.
จี ซ็อง และ จอน มิ-โด ได้รับการยืนยันให้แสดงนำในซีรีส์เรื่องนี้ นี่เป็นครั้งแรกที่พวกเขาทำงานร่วมกันในโปรเจกต์เดียวกัน นอกจากนี้ นี่ยังเป็นการกลับมาของ จี ซ็อง บนช่อง เอสบีเอส นับตั้งแต่เรื่อง "Doctor John" ในปี พ.ศ. 2562 จอน มิ-โด รับบทนำครั้งแรกในช่องโทรทัศน์ภาคพื้นดิน นับตั้งแต่เธอเปิดตัวในฐานะนักแสดงในปี พ.ศ. 2549
ปล่อย.
ได้รับการประกาศว่าจะออกอากาศทาง SBS TV ในช่วงครึ่งแรกของปี พ.ศ. 2567 ทีเซอร์พิเศษของซีรีส์เรื่องนี้ถูกปล่อยออกมาเมื่อวันที่ 29 ธันวาคม พ.ศ. 2566 ทีมผู้ผลิตของ SBS ยืนยันว่าซีรีส์จะออกอากาศในวันที่ 24 พฤษภาคม พ.ศ. 2567 ทุกวันศุกร์และวันเสาร์ เวลา 22:00 น. (เวลามาตรฐานเกาหลี) นอกจากนี้ ยังสามารถรับชมได้ทาง Wavve, Coupang Play, Kocowa และ Vidio
ซูราการ์ตา

ซูราการ์ตา (อักษรชวา: , อักษรเปโกน:) รู้จักกันในภาษาพูดว่า โซโล (อักษรชวา: ; Sálá) เป็นนครหลักในจังหวัดชวากลาง ประเทศอินโดนีเซีย โดยมีขนาด 46.72 ตารางกิโลเมตร ทางเหนือติดกับอำเภอการางาญาร์กับอำเภอโบโยลาลี ทางตะวันออกและตะวันตกติดกับอำเภอการางาญาร์และอำเภอซูโกฮาร์โจ และทางใต้ติดกับอำเภอซูโกฮาร์โจ ด้านตะวันออกของโซโลติดกับแม่น้ำโซโล เขตมหานครซูราการ์ตาประกอบด้วยนครซูราการ์ตากับอำเภอ 6 แห่งโดยรอบ ("พื้นที่เกรตเตอร์โซโล" อดีตคือภูมิภาคพิเศษซูราการ์ตา) ซึ่งเป็นที่ตั้งของพลเมือง 6,837,753 คนตามจำนวนประมาณการอย่างเป็นทางการช่วงกลาง ค.ศ. 2023 ในจำนวนนี้มีผู้อาศัยอยู่ในเขตนคร 526,870 คน
ซูราการ์ตาเป็นบ้านเกิดของโจโก วีโดโด ประธานาธิบดีอินโดนีเซีย เขาเคยดำรงตำแหน่งนายกเทศมนตรีซูราการ์ตาใน ค.ศ. 2005 ถึง 2012
เขตบริหาร.
หลังซูราการ์ตากลายเป็นนคร บริเวณนี้จึงแบ่งออกเป็น 5 เขต ("เกอเจอมาตัน") แต่ละเขตแบ่งออกเป็น 51 "เกอลูราฮัน" (ปัจจุบันมี 54 แห่ง) เขตของนครซูราการ์ตาในตารางข้างล่างนี้ระบุพร้อมพื้นที่และประชากรในสำมะโน ค.ศ. 2010 และสำมะโน ค.ศ. 2020 กับจำนวนประมาณการในช่วงกลาง ค.ศ. 2023 ตารางนี้ยังรวมที่ตั้งศูนย์กลางเขต จำนวนหมู่บ้านในแต่ละเขต (ทั้งหมดจัดให้เป็น "เกอลูราฮัน") และรหัสไปรษณีย์เขต
หมายเหตุ: (a) บางครั้งสะกดเป็น "ลาวียัน" (b) ยกเว้น "เกอลูราฮัน" จากาลัน ที่มีรหัสไปรษณีย์ 57162
อเมริกันเอ็กซ์เพรส

อเมริกัน เอ็กซ์เพรส (Amex) เป็นบริษัทผู้ถือหุ้นธนาคารและบริษัทบริการทางการเงินข้ามชาติสัญชาติอเมริกันที่เชี่ยวชาญด้านบัตรชำระเงิน สำนักงานใหญ่ตั้งอยู่ที่เลขที่ 200 เวซีย์สตรีต ซึ่งรู้จักกันในชื่อ “อเมริกันเอ็กซ์เพรสทาวเวอร์” (American Express Tower) ตั้งอยู่ในย่านแบตเตอรีพาร์กซีตี ของโลเวอร์แมนแฮตตัน Amex เป็นเครือข่ายบัตรเครดิตที่ใหญ่เป็นอันดับ 4 ของโลกเมื่อพิจารณาจากปริมาณการใช้จ่าย ตามหลังไชนายูเนียนเพย์ (China UnionPay), วีซ่า (Visa) และมาสเตอร์การ์ด (Mastercard) ณ สิ้นปี พ.ศ. 2566 มีบัตร Amex ใช้งานอยู่ทั่วโลกกว่า 141.2 ล้านใบ โดยสมาชิกมีค่าใช้จ่ายเฉลี่ยต่อปีอยู่ที่ 24,059 ดอลลาร์สหรัฐ และในปีเดียวกัน Amex ก็สามารถรองรับปริมาณการใช้จ่ายบนเครือข่ายได้มากกว่า 1.7 ล้านล้านดอลลาร์สหรัฐ Amex เป็นหนึ่งในธนาคารที่ใหญ่ที่สุดในสหรัฐ โดยอยู่ในอันดับที่ 77 ในฟอร์จูน 500 และอันดับที่ 28 ในรายชื่อแบรนด์ที่มีมูลค่ามากที่สุดโดย"ฟอบส์" ในปี พ.ศ. 2566 บริษัทสามารถขึ้นแท่นอันดับที่ 63 ในการจัดอันดับฟอบส์ โกลบอล 2000 ที่น่าสนใจคือ Amex ยังเป็นเจ้าของธนาคารเสมือน (direct bank) อีกด้วย
สวนสาธารณะนาระ

สวนสาธารณะนาระ (; โรมาจิ: "Nara Kōen") เป็นสวนสาธารณะที่ตั้งอยู่ในเมืองนาระ ประเทศญี่ปุ่น ที่เชิงเขาของภูเขาวากากูซะ ก่อตั้งในปี ค.ศ. 1880 เป็นหนึ่งในสวนสาธารณะที่เก่าแก่ที่สุดในประเทศญี่ปุ่น สวนสาธารณะอยู่ภายใต้การบริหารของจังหวัดนาระ เป็นหนึ่งใน "สถานที่ที่มีความงามทางทัศนียภาพ" ที่กำหนดโดยกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี (MEXT) กวางซีกา (หรือ "shika") มากกว่า 1,200 ตัวที่เดินไปมาโดยรอบในสวนสาธารณะอย่างอิสระได้รับการกำหนดจากกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยีให้เป็นสมบัติทางธรรมชาติ แม้ว่าพื้นที่อย่างเป็นทางการของสวนสาธารณะคือประมาณ พื้นที่ยังรวมบริเวณวัดโทไดจิ, วัดโคฟูกูจิ, ศาลเจ้าคาซูงะ และพิพิธภัณฑ์แห่งชาตินาระ ซึ่งอยู่บริเวณขอบหรือถูกล้อมโดยสวนสาธารณะนาระ รวมแล้วมีพื้นที่ถึง 
สวนสาธารณะนาระเริ่มเปิดทำการในปี ค.ศ. 1880 เมื่อพื้นที่ 14 เฮกตาร์ภายในบริเวณวัดโคฟูกูจิซึ่งเป็นที่ดินของรัฐบาลได้รับการกำหนดให้เป็นสวนสาธารณะ ในปี ค.ศ. 1889 มีการเพิ่มพื้นที่ของวัดโทไดจิ, คาซูงาโนะ และพื้นที่ภูเขาเช่นภูเขาวากาซูกะเข้าไป ทำให้พื้นที่สวนสาธารณะขยายขึ้นเป็น 535 เฮกตาร์ ตั้งแต่ปี ค.ศ. 1949 ถึง ค.ศ. 1951 พื้นที่สวนสาธารณะภายในบริเวณวัดถูกเพิกถอน ทำให้พื้นที่ลดลงเป็น 500 เฮกตาร์ ในปี ค.ศ. 1960 มีการกำหนดอย่างเป็นทางการให้สวนสาธารณะนาระอยู่ภายใต้พระราชบัญญัติสวนสาธารณะในเมืองด้วยพื้นที่ 502 เฮกตาร์
สัตว์ป่าที่อาศัยอยู่ภายในสวนสาธารณะ ได้แก่ กวาง, หมูป่า, จิ้งจอกแร็กคูนญี่ปุ่น, กระรอกบินยักษ์ญี่ปุ่น, กระรอก และสัตว์อื่น ๆ พืชพรรณประกอบด้วยต้นสนเขา, ซากูระ, เมเปิล, พลัม, สนซีดาร์ญี่ปุ่น, Japanese pieris และพืชอื่น ๆ
กวาง.
ตามตำนานท้องถิ่น กวางซีกาในพื้นที่นี้ถือเป็นสัตว์ศักดิ์สิทธิ์เนื่องจากการมาเยือนของทาเกมิกาซูจิ หนึ่งในสี่เทพเจ้าแห่งศาลเจ้าคาซูงะ กล่าวว่ากันทาเกมิกาซูจิได้รับเชิญจากศาลเจ้าคาชิมะในจังหวัดอิบารากิในปัจจุบัน และปรากฏอยู่เหนือภูเขามิกาซะ (หรือภูเขาวากากูซะ) โดยประทับบนกวางสีขาว ด้วยเหตุนี้กวางจึงถือว่าเป็นสัตว์ศักดิ์สิทธิ์และได้รับการนับถือจากทั้งศาลเจ้าคาซูงะและวัดโคฟูกูจิ การฆ่ากวางศักดิ์สิทธิ์ถือเป็นความผิดที่มีโทษถึงประหารชีวิต จนกระทั่งถึงปี ค.ศ. 1637 ซึ่งเป็นปีสุดท้ายที่มีการบันทึกถึงการละเมิดกฎหมายดังกล่าว
หลังสงครามโลกครั้งที่ 2 กวางถูกถอดจากสถานะสัตว์ศักดิ์สิทธิ์อย่างเป็นทางการ และได้รับการกำหนดให้เป็นอนุสรณ์สถานทางธรรมชาติ ("Tennen kinenbutsu") แทน และได้รับการคุ้มครองในฐานะดังกล่าว ปัจจุบันนักท่องเที่ยวสามารถซื้อ "เซ็มเบกวาง" ("Shika-senbei") สำหรับป้อนเป็นอาหารให้กวางในสวนสาธาณะ
คลังภาพ.
สวนสาธารณะนาระและภูเขาวากากูซะ มุมมองจากที่ว่าการจังหวัดนาระ
กรรมการ

กรรมการ หรือ สมาชิกสภา  คือบุคคลที่นั่งอยู่ ลงคะแนนเสียงหรือเป็นสมาชิกของคณะกรรมการหรือสภา โดยทั่วไปจะเป็นตัวแทนที่ได้รับเลือกจากเจ้าของหน่วยงานนั้น ๆ เช่น หากเป็นสภาในระดับประเทศ จากประชาชนในเขตเลือกตั้งในเทศบาล หรือรัฐบาลในระดับภูมิภาค หรือองค์กรปกครองส่วนท้องถิ่นอื่น ๆ หรือหากเป็นกรรมการขงององค์การ จะได้รับการแต่งตั้งจากผู้ถือหุ้นขององค์การ ตำแหน่งของกรรมการหรือสมาชิกสภาจะแตกต่างกันไปตามภูมิศาสตร์ โดยทั่วไปชื่อจะนำหน้าด้วยชื่อ (หรือเวอร์ชันย่อ Cllr เมื่อเขียน) ในสถานการณ์ที่เป็นทางการหรือเกี่ยวข้องกับสภาในหลายแห่ง
ปลาค้าวดำเหนือ

ปลาค้าวดำเหนือ หรือ ปลาเค้าดำเหนือ (ชื่อวิทยาศาสตร์: "Wallagonia micropogon") เป็นปลาน้ำจืดชนิดหนึ่ง อยู่ในวงศ์ปลาเนื้ออ่อน (Siluridae) จัดเป็นปลาที่อยู่ในอันดับปลาหนัง (Siluriformes) 
ปลาค้าวดำเหนือมีรูปร่างลำตัวยาวแต่ค่อนข้างป้อม ลำตัวที่อยู่ค่อนไปทางหางมีลักษณะแบนข้างมาก พื้นลำตัวสีเทาถึงดำสนิท ส่วนหัวมีขนาดใหญ่และแบน ปากกว้าง ภายในมีฟันซี่เล็ก ๆ อยู่ในขากรรไกรทั้ง 2 ข้าง มีหนวด 2 คู่ โดยคู่ที่อยู่มุมปากมีลักษณะเรียวยาว ส่วนคู่ที่ใต้คางจะสั้นและเล็กมาก มีครีบทั้งหมด 7 ครีบ ครีบก้นใหญ่และยาวจรดครีบหาง ขอบปลายหางด้านบนจะใหญ่กว่าด้านล่าง ส่วนท้องป่องออก ส่วนหลังยกสูงขึ้นกว่าปลาค้าวขาว ("Wallago attu") ซึ่งเป็นปลาที่มีลักษณะใกล้เคียงกัน แต่จัดอยู่ในคนละสกุล
มีขนาดลำตัวยาวได้ถึง 1 เมตร น้ำหนักกว่า 50 กิโลกรัม โดยอาจยาวได้ถึงกว่า 2 เมตร น้ำหนัก 80 กิโลกรัม สถิติที่ใหญ่ที่สุดพบที่ปากน้ำโพ จังหวัดนครสวรรค์
พฤติกรรมตามปกติ มักจะซุกตัวอยู่นิ่ง ๆ ใต้น้ำ เป็นปลาที่สายตาไม่ดี จึงใช้หนวดในการนำทางและหาอาหาร พบตามแม่น้ำสายใหญ่ ๆ ทั้งภาคกลางและภาคอีสานของประเทศไทย เช่น แม่น้ำเจ้าพระยาและสาขา, แม่น้ำแม่กลอง, แม่น้ำโขงและสาขา และพบได้ถึงประเทศเวียดนาม
เดิมทีถูกจัดให้อยู่รวมเป็นชนิดเดียวกับปลาค้าวดำใต้ ("W. leerii") ซึ่งเป็นปลาค้าวดำที่พบในภาคใต้ แต่ได้ถูกแยกออกมาใน ค.ศ. 2004 เมื่อมีการศึกษาใหม่ โดยปลาค้าวดำเหนือมีครีบอกยาวกว่า หัวงอนขึ้นเล็กน้อย ดวงตาเล็กกว่า และมีหนวดยาวถึงบริเวณฐานครีบท้อง
ปลาค้าวดำเหนือเป็นปลาไทยอีกชนิดหนึ่งที่นิยมเลี้ยงเป็นปลาสวยงาม แต่เป็นปลาที่มีนิสัยดุร้าย ก้าวร้าว หวงถิ่นที่อยู่อาศัยมาก กินปลาขนาดเล็กตัวอื่นเป็นอาหาร จึงมักเลี้ยงตัวเดียวเดี่ยว ๆ นอกจากนี้แล้ว ยังเป็นปลาที่สามารถฮุบกลืนกินเหยื่อหรืออาหารขนาดใหญ่ได้ โดยในอดีตที่บ้านปากกิเลน อำเภอไทรโยค จังหวัดกาญจนบุรี เคยมีเหตุการณ์ปลาค้าวดำเหนือกินคนมาแล้ว โดยเกิดเหตุที่โป๊ะท่าน้ำ เมื่อทารกคนหนึ่งอุจจาระเลอะเปรอะเปื้อนทั้งตัว ผู้เป็นแม่จึงนำไปแกว่งล้างในแม่น้ำ ทันใดนั้นก็ได้มีปลาค้าวดำเหนือตัวใหญ่โผล่ขึ้นมาจากน้ำฮุบกินเด็กเข้าไปทั้งตัว เหตุการณ์นี้เป็นที่แตกตื่นตกใจของผู้คนที่อาศัยอยู่ในหมู่บ้านนั้น
นอกจากนี้แล้ว ปลาค้าวดำเหนือมีชื่อเรียกอื่น ๆ อีก เช่น "ปลาอีทุก" หรือ "ปลาทุก" ในภาษาอีสาน โดยเรียกตามสีลำตัวที่มีสีดำสนิทเหมือนกับคนสวมชุดไว้ทุกข์
ปลาค้าวดำใต้

ปลาค้าวดำใต้ หรือ ปลาเค้าดำใต้ (ชื่อวิทยาศาสตร์: "Wallagonia leerii") เป็นปลาน้ำจืดชนิดหนึ่ง อยู่ในวงศ์ปลาเนื้ออ่อน (Siluridae) จัดเป็นปลาที่อยู่ในอันดับปลาหนัง (Siluriformes) 
ปลาค้าวดำใต้มีรูปร่างลำตัวยาวแต่ค่อนข้างป้อม ลำตัวที่อยู่ค่อนไปทางหางมีลักษณะแบนข้างมาก พื้นลำตัวสีเทาถึงดำสนิท ส่วนหัวมีขนาดใหญ่และแบน ปากกว้าง ภายในมีฟันซี่เล็ก ๆ อยู่ในขากรรไกรทั้ง 2 ข้าง มีหนวด 2 คู่ โดยคู่ที่อยู่มุมปากมีลักษณะเรียวยาว ส่วนคู่ที่ใต้คางจะสั้นและเล็กมาก มีครีบทั้งหมด 7 ครีบ ครีบก้นใหญ่และยาวจรดครีบหาง ขอบปลายหางด้านบนจะใหญ่กว่าด้านล่าง ส่วนท้องป่องออก ส่วนหลังยกสูงขึ้นกว่าปลาค้าวขาว ("Wallago attu") ซึ่งเป็นปลาที่มีลักษณะใกล้เคียงกัน แต่จัดอยู่ในคนละสกุล
มีขนาดลำตัวยาวได้ถึง 1 เมตร น้ำหนักกว่า 50 กิโลกรัม โดยอาจยาวได้ถึงกว่า 2 เมตร น้ำหนัก 80 กิโลกรัม
ปลาค้าวดำใต้พบในพื้นที่ภาคใต้ของประเทศ เช่น แม่น้ำตาปี จนถึงคาบสมุทรมลายู เกาะสุมาตรา และเกาะบอร์เนียวในประเทศอินโดนีเซีย
เป็นปลาที่ใกล้สูญพันธุ์มาก แต่สามารถเพาะขยายพันธุ์ได้โดยสถานีประมงน้ำจืดจังหวัดสุราษฎร์ธานี ใน ค.ศ. 1990 โดยได้มีการปล่อยลูกปลาที่เพาะได้กลับคืนถิ่นธรรมชาติ
เดิมที จัดให้เป็นชนิดเดียวกันกับปลาค้าวดำเหนือหรือปลาอีทุก ("W. micropogon") แต่ได้ถูกจัดแยกออกเป็นชนิดต่างหากเมื่อ ค.ศ. 2004 จากการศึกษาที่มากขึ้น โดยปลาค้าวดำใต้มีฐานครีบอกที่สั้นกว่า หัวงอนน้อยกว่า ดวงตามีขนาดโตกว่า และหนวดไม่ยาวถึงฐานครีบท้อง
มนัสเสห์แห่งยูดาห์

มนัสเสห์ ("Mənaššé", "ผู้ลืม"; #เปลี่ยนทาง "Menasî" ["me-na-si-i"]; กรีก: "Manasses") เป็นกษัตริย์ลำดับที่ 14 ของราชอาณาจักรยูดาห์ เป็นพระโอรสองค์โตของเฮเซคียาห์และเฮฟซีบาห์ (2 พงศ์กษัตริย์ 21:1) พระองค์ขึ้นครองราชย์ขณะพระชนมายุ 12 พรรษาและครองราชย์เป็นเวลา 55 ปี (2 พงศ์กษัตริย์ 21:1; 2 พงศาวดาร 33:1) 
บันทึกในคัมภีร์ไบเบิล.
คัมภีร์ฮีบรูบันทึกเกี่ยวกับมนัสเสห์ใน 2 พงศ์กษัตริย์ 21:1-18 และ 2 พงศาวดาร 32:33–33:20 พระองค์ยังทรงได้รับการกล่าวถึงในเยเรมีย์ 15:4 ซึ่งผู้เผยพระวจนะเยเรมีย์ทำนายถึง "การทำลายล้างสี่อย่าง" สำหรับประชาชนยูดาห์เพราะความชั่วร้ายที่มนัสเสห์ทรงกระทำในยูดาห์
มนัสเสห์เป็นกษัตริย์แห่งยูดาห์พระองค์แรกที่ไม่ได้ร่วมสมัยกับราชอาณาจักรอิสราเอลเหนือซึ่งถูกทำลายโดยชาวอัสซีเรียเมื่อประมาณ 720 ปีก่อนคริสตกาลและประชาชนจำนวนมากของอิสราเอลเหนือถูกกวาดต้อนไป มนัสเสห์ทรงฟื้นฟูการบูชาแบบพหุเทวนิยมขึ้นใหม่และพลิกกลับการเปลี่ยนแปลงทางศาสนาที่กระทำโดยเฮเซคียาห์พระบิดาของพระองค์ จึงมีความที่ตำหนิพระองค์ในหลายวรรคของคัมภีร์ไบเบิล
พระองค์สมรสกับเมชุลเลเมท บุตรหญิงของฮารูสชาวโยทบาห์ มีพระโอรสคืออาโมนผู้สืบราชบัลลังก์ในฐานะกษัตริย์แห่งยูดาห์หลังมนัสเสห์สิ้นพระชนม์ เฮเซคียาห์ มนัสเสห์ และอาโมนปรากฏในลำดับพงศ์ของพระเยซูในพระวรสารนักบุญมัทธิว
พระองค์ครองราชย์เป็นเวลา 55 ปีซึ่งเป็นรัชสมัยที่ยาวนานที่สุดในประวัติศาสตร์ของยูดาห์ พระองค์สิ้นพระชนม์เมื่อประมาณ 643 ปีก่อนคริสตกาล พระศพได้รับฝังในสวนของอุสซา "ในพระราชอุทยานของพระราชวัง" (2 พงศ์กษัตริย์ 21:17-18; 2 พงศาวดาร 33:20) ไม่ได้ฝังในนครดาวิดท่ามกลางบรรพบุรุษของพระองค์ เรื่องเล่าในคัมภีร์ไบเบิลระบุว่ามนัสเสห์ขึ้นครองราชย์ในช่วงเวลาที่พระบิดาสิ้นพระชนม์ แต่เอ็ดวิน อาร์. ทีเลอ (Edwin R. Thiele) สรุปว่าพระองค์ครองราชย์ในฐานะผู้สำเร็จราชการร่วมกับเฮเซคียาห์พระบิดาเมื่อ 697/696 ปีก่อนคริสตกาล โดยมีระยะเวลา 12 ปี พระองค์เริ่มครองราชย์พระองค์เดียวในเมื่อ 687/686 ปีก่อนคริสตกาลจนกระทั่งสิ้นพระชนม์เมื่อ 643/642 ปีก่อนคริสตกาล
การเปรียบเทียบยศทหารบกชั้นสัญญาบัตรของทวีปเอเชีย

แผนภาพ การเปรียบเทียบยศทหารบกชั้นสัญญาบัตรของทวีปเอเชีย  แสดงให้เห็นถึงรูปแบบยศทางทหารของกองกำลังทางบกแต่ละรัฐในทวีปเอเชีย
หมายเหตุ.
<templatestyles src="Reflist/styles.css" />
เมฆิกานาอูนิเบร์ซัล

เมฆิกานาอูนิเบร์ซัล  เป็นการประกวดนางงามระดับประเทศในประเทศเม็กซิโก ซึ่งจัดขึ้นเป็นประจำทุกปีตั้งแต่ปี ค.ศ. 2018 โดยได้แทนที่การประกวด "นูเอสตราเบเยซาเมฆิโก" ในอดีต ซึ่งจัดขึ้นตั้งแต่ปี ค.ศ. 1994 ปัจจุบันการประกวดมีหน้าที่คัดเลือกตัวแทนของประเทศเข้าร่วมประกวดระดับนานาชาติ ได้แก่ นางงามนานาชาติ เรย์นาอิสปาโนอาเมริกานา มิสชาร์ม นูเอสตราลาติโนอเมริกานาอูนิเบร์ซัล และมิสออร์บอินเตอร์เนชันแนล ผู้ดำรงตำแหน่งปัจจุบันคือ เมลิสซา ฟลอเรส จากรัฐมิโชอากัน ซึ่งเป็นตัวแทนของเม็กซิโกในการประกวดนางงามจักรวาล 2023 แต่ไม่ผ่านเข้ารอบ
องค์กรนี้อยู่ภายใต้การดูแลของลูปิตา โฮเนส (1991) เจ้าของตำแหน่งนางงามจักรวาลคนแรกของประเทศ เดิมผู้จัดการประกวดใช้ชื่อ นูเอสตราเบเยซาเมฆิโก ร่วมกับเครือข่ายโทรทัศน์เตเลบิซา ในเดือนตุลาคม ค.ศ. 2017 องค์กรได้แยกทางกับเตเลบิซา และพบบ้านหลังใหม่สำหรับการออกอากาศการประกวดในเครือข่ายคู่แข่งอย่าง เตอูเบ อัซเตกา โดยเปลี่ยนชื่อโฉมการประกวดเนื่องจากเตเลบิซายังคงเป็นเจ้าของเครื่องหมายการค้าและเปลี่ยนรูปแบบ
องค์กรนี้ได้สร้างผู้ชนะนางงามจักรวาล 2 คน (2010, 2020), นางงามนานาชาติ 2 คน (2007, 2009) และเรย์นาอิสปาโนอาเมริกานา 3 คน (2008, 2019, 2021)
นิสสัน พาทไฟน์เดอร์

นิสสัน พาทไฟน์เดอร์  เป็นรถยนต์อเนกประสงค์สมรรถนะสูง (SUV) ที่ผลิตและพัฒนาโดยนิสสัน เปิดตัวครั้งแรกใน พ.ศ. 2529 พาทไฟน์เดอร์รุ่นก่อนโฉมที่ 3 ใช้พื้นฐานเดียวกันกับนาวารา/ฟรอนเทียร์ รถกระบะขนาดเล็กของนิสสัน โดยมีการใช้ชิ้นส่วนร่วมกันหลายส่วนรวมถึงช่วงหน้ารถที่เหมือนกันเกือบทั้งหมดจนถึงเสา B ทั้งในรุ่น D21 (โฉมแรก) และ R51 (โฉมที่ 3)
ในตลาดนอกอเมริกาเหนือวางจำหน่ายในชื่อ นิสสัน เทอร์ราโน (; โรมาจิ: "日産・テラノ"; : Nissan Terano) ยกเว้นรุ่น R51 ที่เริ่มวางจำหน่ายตั้งแต่ พ.ศ. 2547 เป็นต้นไปที่ใช้ชื่อพาทไฟน์เดอร์เหมือนกันทั่วโลก
ใน พ.ศ. 2555 นิสสัน พาทไฟน์เดอร์ เปลี่ยนโฉมเป็นรุ่น R52 ซึ่งเป็น SUV แบบครอสโอเวอร์ 3 ตอนโดยใช้โครงสร้างตัวถังแบบ unibody จากแพลตฟอร์ม Nissan D ซึ่งเป็นการเปลี่ยนแปลงจากโครงสร้างแบบแยกตัวถังกับโครงรถ (body-on-frame) บทบาทของ SUV ขนาดกลางแบบแยกตัวถังกับโครงรถในตลาดโลกของนิสสันได้รับช่วงต่อโดยนิสสัน เทอร์ร่า/เอ็กซ์เทอร์ร่า ซึ่งเปิดตัวใน พ.ศ. 2561 โดยใช้พื้นฐานเดียวกันกับรถกระบะ นิสสัน นาวารา D23<templatestyles src="Template:TOC_left/styles.css" />
ความน่าเชื่อถือ ความพร้อมใช้งาน การบำรุงรักษา และความปลอดภัย

ในทางวิศวกรรม ความน่าเชื่อถือ ความพร้อมใช้งาน การบำรุงรักษา และความปลอดภัย (หรือ RAMS) ใช้เพื่อระบุคุณลักษณะของผลิตภัณฑ์หรือระบบ:
ดูเพิ่มเติม.
<templatestyles src="Div col/styles.css"/>
สมาชิกรัฐสภาผู้ช่วยรัฐมนตรี

สมาชิกรัฐสภาผู้ช่วยรัฐมนตรี  เป็นตำแหน่งข้าราชการการเมืองสหราชอาณาจักร ถือเป็นตำแหน่งผู้บริหารชั้นสามและชั้นล่างสุดที่อยู่ประจำสำนักงานรัฐมนตรีว่าการกระทรวง ผู้ที่จะดำรงตำแหน่งนี้จะต้องเป็นสมาชิกสภาสามัญชนซึ่งถูกเสนอชื่อโดยนายกรัฐมนตรี และได้รับโปรดเกล้าแต่งตั้งโดยพระเจ้าแผ่นดิน 
สมาชิกรัฐสภาผู้ช่วยรัฐมนตรีปัจจุบันมีอยู่กว่าสามสิบตำแหน่งในหลายกระทรวง มีทั้งประเภทที่ได้รับเงินประจำตำแหน่งเพิ่มเติม และประเภทที่ไม่ได้รับเงินประจำตำแหน่ง ตำแหน่งนี้มีความอาวุโสเป็นรองจากรัฐมนตรีว่าการทบวง/รัฐมนตรีช่วยว่าการกระทรวง (Minister of State) ซึ่งก็เป็นรองจากรัฐมนตรีว่าการกระทรวง (Secretary of State)
สมาชิกรัฐสภาผู้ช่วยรัฐมนตรีตำแหน่งใดก็ตาม หากมีความสำคัญและมีความจำเป็นมากขึ้น ก็อาจได้รับการปรับเปลี่ยนเป็นตำแหน่งรัฐมนตรีเต็มตัว เช่นในปี 2015 มีการปรับเปลี่ยนตำแหน่งสมาชิกรัฐสภาผู้ช่วยรัฐมนตรีประจำกระทรวงกลาโหม ขึ้นเป็นตำแหน่งรัฐมนตรีช่วยว่าการกระทรวงกลาโหม (Minister of State For Defence)
คิม คย็อง-นัม

คิม คย็อง-นัม (#เปลี่ยนทาง , เกิดวันที่ 21 ธันวาคม พ.ศ. 2532) เป็นนักแสดงชาวเกาหลีใต้ เขาเป็นที่รู้จักจากบทบาทในซีรีส์โทรทัศน์เรื่อง "Prison Playbook" (พ.ศ. 2560–2561), "Come and Hug Me" (พ.ศ. 2561), "Where Stars Land" (พ.ศ. 2561), "Special Labor Inspector" (พ.ศ. 2562), "" (พ.ศ. 2563), และ "Revolutionary Sisters" (พ.ศ. 2564)
นายธนารักษ์เอก

นายธนารักษ์เอก (First Lord of the Treasury) หรือที่คนไทยนิยมเรียก ขุนคลังเอก เป็นหัวหน้าของคณะกรรมการนายธนารักษ์ ซึ่งตามประเพณีการปกครองสหราชอาณาจักร นายกรัฐมนตรีคือผู้ดำรงตำแหน่งนายธนารักษ์เอก แม้ว่าตำแหน่งนี้มีความอาวุโสสูงสุดในกระทรวงธนารักษ์ แต่ก็มิใช่ตำแหน่งรัฐมนตรีว่าการกระทรวงการคลังของสหราชอาณาจักร ซึ่งบทบาทหน้าที่ดังกล่าวคือตำแหน่งสมุหพระคลัง ผู้เป็นนายธนารักษ์โท
นายธนารักษ์เอกในฐานะผู้นำเบอร์หนึ่งในกระทรวงธนารักษ์ ย่อมมีอำนาจกำกับดูแลราชการในกระทรวงธนารักษ์ แต่ไม่มีอำนาจเกี่ยวกับการสั่งจ่ายเงินแผ่นดิน อันเป็นอำนาจของสมุหพระคลัง
นายธนารักษ์.
ต้นคริสต์ศตวรรษที่ 17 สมัยนั้นอังกฤษยังไม่มีระบบคณะรัฐมนตรี งานราชการธนารักษ์มักถูกยกให้เป็นหน้าที่ของคณะกรรมการ แทนที่จะให้เป็นหน้าที่ของบุคคลเดียว ด้วยเหตุนี้ เมื่อเข้าสู่สมัยพระเจ้าจอร์จที่ 1 ในปี 1714 จึงทรงพระกรุณาโปรดเกล้าฯ ให้มีคณะกรรมการเป็นการถาวรซึ่งเรียกว่า คณะกรรมการนายธนารักษ์ (Lords Commissioners of the Treasury) และกำหนดลำดับเอก-โทเพื่อแสดงถึงความอาวุโส และในอีกไม่กี่ปีต่อมา นายธนารักษ์เอกก็กลายเป็นตำแหน่งที่ถูกมองเป็นผู้ควบคุมและบริหารงานประเทศทั้งปวง ในปี 1721 รอเบิร์ต วอลโพล ได้รับการยอมรับเป็นนายกรัฐมนตรีคนแรกอย่างไม่เป็นทางการ และยังเป็นนายธนารักษ์เอก กับสมุหพระคลัง ควบสามตำแหน่งพร้อมกัน
ก่อนปี 1841 นายธนารักษ์เอกจะดำรงตำแหน่งสมุหพระคลังโดยอัตโนมัติ เว้นแต่ว่านายธนารักษ์เอกท่านนั้นเป็นขุนนางซึ่งเป็นข้อห้ามดำรงตำแหน่งสมุหพระคลัง ในกรณีนี้ นายธนารักษ์โทจะเข้าดำรงตำแหน่งสมุหพระคลังแทนเสีย แต่หลังปี 1841 เป็นต้นมา สมุหพระคลังจะดำรงตำแหน่งนายธนารักษ์โทด้วยเสมอ เว้นแต่นายกรัฐมนตรีควบตำแหน่งสมุหพระคลัง นอกจากนี้ สมาชิกในคณะกรรมการนายธนารักษ์ยังเป็นผู้คุมเสียงในสภาสามัญชนอีกด้วย
ที่พำนัก.
ที่พักประจำตำแหน่งนายธนารักษ์เอกคือบ้านเลขที่ 10 ถนนดาวนิง แต่คนส่วนใหญ่เข้าใจผิดว่าบ้านดังกล่าวคือที่พักประจำตำแหน่งนายกรัฐมนตรี ส่วนที่พักประจำตำแหน่งนายธนารักษ์โทคือบ้านเลขที่ 11 ซึ่งตั้งอยู่ติดกัน
ไทยรุ่งยูเนี่ยนคาร์

ไทยรุ่งยูเนี่ยนคาร์  เดิมชื่อ ไทยมอเตอร์ คอร์ปอเรชั่น (THAMCO) เป็นบริษัทผลิตรถยนต์สัญชาติไทยเพียงรายเดียว ก่อตั้งขึ้นในปี พ.ศ. 2510 เริ่มต้นประกอบรถยนต์อีซูซุ โตโยต้า นิสสัน และเชฟโรเลต นอกจากงานประกอบแล้ว ยังมีการผลิตแบรนด์รถยนต์ของตนเองในชื่อ "ไทยรุ่ง" หรือ "ไทยรุ่ง 
ไทยรุ่งส่งออกชุดประกอบรถยนต์แบบกึ่งสำเร็จรูป (Semi-Knocked-Down Kits: SKD) ไปยังประเทศจีน เกาหลีเหนือ และอิหร่าน ปัจจุบันบริษัทมีแผนที่จะส่งออกเพิ่มเติมไปยังฟิลิปปินส์ กัมพูชา ลาว มาเลเซีย อียิปต์ และเยเมนอีกด้วย
ประวัติ.
ไทยมอเตอร์ คอร์ปอเรชั่น.
ก่อตั้งขึ้นโดยนายห้างวิเชียร เผอิญโชค ในปี พ.ศ. 2510 ในชื่อบริษัท ไทยมอเตอร์ คอร์ปอเรชั่น จำกัด (THAMCO) เริ่มต้นประกอบรถยนต์ยี่ห้อเลย์แลนด์ (Leyland) ต่อมาหลังจากที่เลย์แลนด์ประสบปัญหา ทาง THAMCO จึงได้ปรับเปลี่ยนธุรกิจมาเป็นการประกอบรถยนต์ยี่ห้อ อีซูซู, โตโยต้า, นิสสัน และเชฟโรเลตในช่วงทศวรรษที่ 1980 และ 1990
ไทยรุ่งยูเนี่ยนคาร์.
บริษัทเข้าจดทะเบียนในตลาดหลักทรัพย์แห่งประเทศไทยเป็นครั้งแรกเมื่อวันที่ 21 พฤศจิกายน พ.ศ. 2537 หลังเปลี่ยนชื่อจาก บริษัท ไทยมอเตอร์ คอร์ปอเรชั่น จำกัด (THAMCO) ปัจจุบัน บริษัทยังคงเป็นกิจการของตระกูลเผอิญโชค โดยสมาชิกในครอบครัวถือหุ้นอยู่ประมาณ 70% คุณสมพงษ์ เผอิญโชค ดำรงตำแหน่งประธานกรรมการบริหารของบริษัท
ในปี พ.ศ. 2542 ไทยรุ่งได้ส่งออกชิ้นส่วนตัวถังรถยนต์รุ่น Grand Adventure ไปยังโรงงานประกอบรถยนต์ของเชฟโรเลตในเมืองอาริกา ประเทศชิลี เพื่อใช้ในการผลิตรถยนต์ Chevrolet LUV Wagon และ Grand LUV
ยอดขายของรถยนต์รุ่น แอดเวนเจอร์ มาสเตอร์ ซึ่งดัดแปลงมาจากรถกระบะอีซูซุ ดีแมคซ์ เริ่มต้นวางจำหน่ายในปี พ.ศ. 2546 โดยมียอดขายประมาณ 300 คันต่อเดือน ขณะเดียวกันรถยนต์รุ่น เอ็กไซเตอร์ ที่ดัดแปลงมาจากนิสสัน ฟรอนเทียร์ D22 ก็มียอดขายประมาณ 100 คันต่อเดือน
การเสด็จประพาสต้น

การเสด็จประพาสต้น เป็นการเสด็จพระราชดำเนินแบบส่วนพระองค์ของพระบาทสมเด็จพระจุลจอมเกล้าเจ้าอยู่หัว ไปตามเมืองต่าง ๆ มีทั้งหมด 2 ครั้งคือใน พ.ศ. 2447 และ 2449 มีวัตถุประสงค์เพื่อทำให้พระองค์ทราบถึงวิถีชีวิตความเป็นอยู่และทุกข์สุขของราษฎรที่แท้จริง ไม่ใช่การจัดฉากจากขุนนางข้าราชการในท้องถิ่น
ในการเสด็จประพาสต้นครั้งแรกเมื่อ พ.ศ. 2447 เป็นครั้งที่พระองค์ประทับพระราชหฤทัยที่สุดเพราะเป็นไปตามพระราชประสงค์ กล่าวคือ สามารถปลอมพระองค์ปะปนไปกับชาวบ้านทั้งในตลาด บนรถไฟ วัด เป็นต้น โดยที่ชาวบ้านก็ไม่รู้ว่าพระองค์คือพระเจ้าอยู่หัว สามารถสนทนากันแบบเป็นกันเองโดยไม่ต้องใช้ราชาศัพท์ ร่วมกันทำกับข้าวกันอย่างสนุกสนาน เช่นคราวเสด็จประพาสบ้านนายช้าง อำแดงพลับ บ้านบางหลวงอ้ายเอียง มณฑลกรุงเก่า เมื่อวันที่ 7 สิงหาคม พ.ศ. 2447 ซึ่งหลังจากนั้นได้โปรดเกล้าฯ ให้นายช้าง เป็นที่หมื่นปฏิพัทธภูวนารถ รวมถึงยังเป็นที่มาของการก่อกำเนิดสุขาภิบาลท่าฉลอมเมื่อคราวเสด็จประพาสเมืองสมุทรสาคร, ข้าวต้มสามกษัตริย์
แต่ในการเสด็จประพาสต้นครั้งที่ 2 เมื่อ พ.ศ. 2449 กลับไม่เป็นตามพระราชประสงค์ กล่าวคือ เมื่อราษฎร พระภิกษุ และขุนนางข้าราชการในท้องที่ทราบข่าวว่าพระองค์จะเสด็จประพาส ก็เตรียมการรับเสด็จอย่างดี ไม่พูดแบบเป็นกันเองเหมือนการเสด็จประพาสครั้งแรก จึงได้เลิกไป
เส้นทางเสด็จ.
ครั้งที่ 1.
การเสด็จประพาสต้นครั้งที่ 1 เริ่มต้นขึ้นเมื่อวันที่ 14 กรกฎาคม พ.ศ. 2447 เมื่อขบวนเรือพระที่นั่งออกจากพระราชวังบางปะอินล่องมาตามแม่น้ำเจ้าพระยา จนถึงเมืองนนทบุรี จากนั้นในวันรุ่งขึ้นจึงเสด็จล่องเรือเข้าคลองบางกอกใหญ่ตรงไปเมืองราชบุรี จากนั้นจึงเสด็จสมุทรสงคราม เพชรบุรี สมุทรสาคร นครปฐม สุพรรณบุรี ก่อนจะปิดท้ายที่อยุธยา จากนั้นขบวนเรือพระที่นั่งกลับพระราชวังบางปะอิน และเสด็จประทับรถไฟพระที่นั่งกลับพระนครเมื่อวันที่ 7 สิงหาคม พ.ศ. 2447 รวมระยะเวลาทั้งสิ้น 25 วัน
ครั้งที่ 2.
การเสด็จประพาสต้นครั้งที่ 2 เกิดขึ้นเมื่อวันที่ 27 กรกฎาคม พ.ศ. 2449 แต่ในคราวนี้จุดเริ่มต้นไม่ได้เริ่มต้นที่พระราชวังบางปะอินเหมือนในคราวเสด็จประพาสครั้งที่ 1 แต่เริ่มที่พระบรมมหาราชวัง ขบวนเรือล่องไปยังนนทบุรี ปทุมธานี อยุธยา สระบุรี ก่อนจะเสด็จกลับมาที่อยุธยา เพื่อกลับพระนครไปทรงงานบางอย่าง แล้วเสด็จประทับรถไฟพระที่นั่งไปประทับที่พระราชวังบางปะอิน เพื่อเริ่มการเสด็จประพาสต้นอีกครั้ง จากนั้นจึงเสด็จอ่างทอง สิงห์บุรี ชัยนาท อุทัยธานี นครสวรรค์ ก่อนจะปิดท้ายที่กำแพงเพชร เสด็จประทับเรือพระที่นั่งกลับมาที่นครสวรรค์ และประทับรถไฟพระที่นั่งเสด็จกลับพระราชวังบางปะอิน เป็นอันสิ้นสุดการเสด็จประพาสต้นครั้งที่ 2
ส่งเสียงสุดใจไปถึงฝัน

ส่งเสียงสุดใจไปถึงฝัน (; โรมาจิ: "Sūfunkan no Yell o") เป็นภาพยนตร์อนิเมะญี่ปุ่นในปี พ.ศ. 2567 ผลิตโดยสตูดิโอ ฮูเร่! และ 100สตูดิโอ จัดจำหน่ายโดยบันไดนัมโกะฟิล์มเวิร์กส ภาพยนตรกำกับโดย Popreq จากบทภาพยนตร์โดยจุกกิ ฮานาดะ ภาพยนตร์เข้าฉายในโรงภาพยนตร์ที่ประเทศญี่ปุ่นในเดือนมิถุนายน พ.ศ. 2567 และในประเทศไทยในเดือนสิงหาคมของปีเดียวกัน
การผลิต.
ภาพยนตร์ผลิตโดยสตูดิโอ ฮูเร่! และ 100สตูดิโอ กำกับโดย Popreq โดยมีโอฮาจิกิเป็นผู้ช่วยผู้กำกับ จุกกิ ฮานาดะเป็นผู้เขียนบทภาพยนตร์ มางตสิกิเป็ยผู้ออกแบบตัวละคร และโทโมยูกิ โคโนะเป็นผู้ประพันธ์ดนตรีประกอบ นัตสิกิ ฮานาเอะและมาริยะ อิเซะรับบทพากย์เป็นตัวละครนำ เพลงประกอบภาพยนตร์คือเพลง "Cyan" ร้องโดยวงดนตรีร็อกเฟรเดอริก
การฉาย.
ภาพยนตร์จัดจำหน่ายโดยบันไดนัมโกะฟิล์มเวิร์กส เข้าฉายในโรงภาพยนตร์ที่ประเทศญี่ปุ่นในวันที่ 14 มิถุนายน พ.ศ. 2567 ภาพยนตร์ฉายรอบพิเศษในประเทศไทยในเทศกาลภาพยนตร์แจมนิเมะมัตสึริ 2024 ในระหว่างวันที่ 4-6 สิงหาคม พ.ศ. 2567 และฉายรอบปกติในวันที่ 29 สิงหาคม พ.ศ. 2567
โต๊ะโตะจัง เด็กหญิงข้างหน้าต่าง (ภาพยนตร์)

โต๊ะโตะจัง เด็กหญิงข้างหน้าต่าง (; โรมาจิ: "Madogiwa no Totto-chan") เป็นภาพยนตร์อนิเมะญี่ปุ่นแนวชีวประวัติในปี พ.ศ. 2566 กำกับและเขียนบทโดยชินโนซูเกะ ยากูวะ โดยมีโยซูเกะ ซูซูกิเป็นผู้เขียนบทร่วม ภาพยนตร์สร้างจากนวนิยายอัตชีวประวัติชื่อเรื่องเดียวกันโดยเท็ตสึโกะ คูโรยานางิ ภาพยนตร์ผลิตโดยสดูดิโอชินเอแอนิเมชันและจัดจำหน่ายโดยโทโฮ เล่าเรื่องราวของคูโรยานางิในวัยเด็ก (ชื่อเล่น "โต๊ะโตะ") ที่เข้าโรงเรียนโทโมเอะและเรียนรู้สิ่งใหม่ ๆ ในช่วงเวลาที่ญี่ปุ่นเข้าสู่สงคราม ภาพยนตร์พากย์เสียงตัวละครหลักโดยลิเลียนา โอโนะในบทโต๊ะโตะ ร่วมด้วยโคจิ ยากูโชะ, ชุง โองูริ, อัง วาตานาเบะ และคาเร็ง ทากิซาวะ ภาพยนตร์เข้าฉายเข้าฉายในโรงภาพยนตร์ที่ประเทศญี่ปุ่นในวันที่ 8 ธันวาคม พ.ศ. 2566 และเข้าฉายในโรงภาพยนตร์ในประเทศไทยในวันที่ 19 กันยายน พ.ศ. 2567
อุบัติรักข้ามขอบฟ้า (ละครโทรทัศน์ พ.ศ. 2551)

อุบัติรักข้ามขอบฟ้า เป็นละครโทรทัศน์ปี 2551 จากการกำกับและเขียนบทของพิง ลำพระเพลิง ออกอากาศครั้งแรกในปี 2551 นำแสดงโดยพิชญะ นิธิไพศาลกุล, พิรัชต์ นิธิไพศาลกุล, จรินทร์พร จุนเกียรติ และภัทรศยา เครือสุวรรณศิริ มีภาคต่อคืออุบัติรักข้ามขอบฟ้า 2 ในปี 2552 ต่อมามีการนำมาสร้างใหม่ในปี 2562 ในชื่อเดียวกันแต่ได้มีการปรับเปลี่ยนเนื้อหาบางส่วน
เรื่องย่อ.
อุบัติรักข้ามขอบฟ้า บอกเล่าเรื่องราวของ กอล์ฟ ชายหนุ่มที่มาจากครอบครัวที่ร่ำรวย แต่เขาเลือกที่จะปฏิเสธการพึ่งพาเงินของแม่ และดิ้นรนสร้างเนื้อสร้างตัวด้วยตัวเองด้วยการขายของในตลาดนัดสวนจตุจักร เขามีความฝันที่อยากจะเป็นนักร้องเพราะเขาเชื่อว่าเป็นหนทางที่จะช่วยเหลือธรรมชาติ เหมือนกับที่พ่อผู้ล่วงลับของเขาเคยทำมาก่อนที่จะจมน้ำทะเล แม้ว่าเขาจะเผชิญอุปสรรคมากมาย แต่เขาก็ไม่ยอมแพ้ กอล์ฟอาศัยอยู่ในอพาร์ตเมนต์เพียงลำพัง และมักจะค้างค่าเช่าอยู่บ่อยครั้ง โชคดีที่กอล์ฟมีเพื่อนคือ เปิ้ล ซึ่งเป็นเจ้าของอพาร์ตเมนต์ที่เขาอาศัยอยู่ เปิ้ลเป็นคนปากจัดชอบแซวและทะเลาะกับกอล์ฟอยู่บ่อย ๆ แต่เธอก็ไม่ได้ใจร้าย และกอล์ฟก็รู้สึกตกหลุมรักเธอ
ไมค์ชายหนุ่มผู้ใช้ชีวิตในญี่ปุ่นมาตลอดชีวิตหลังจากที่พ่อของเขาเสียชีวิต เขาตัดสินใจเดินทางตามหาแม่ชาวไทยที่หายไปนาน
อาโมนแห่งยูดาห์

อาโมน ("’Āmōn";) เป็นกษัตริย์ลำดับที่ 15 ของราชอาณาจักรยูดาห์ตามบันทึกในคัมภีร์ไบเบิล พระองค์สืบราชบัลลงก์ถัดจากมนัสเสห์ผู้เป็นพระราชบิดา อาโมนเป็นที่จดจำในฐานะผู้ทรงปรนนิบัติรูปเคารพระหว่างรัชสมัยสั้น ๆ เพียง 2 ปี ซึ่งนำไปสู่การก่อกบฏต่อพระองค์และในที่สุดพระองค์ก็ถูกปลงพระชนม์เมื่อประมาณ 641 ปีก่อนคริตกาล
ตะวัน โคตรสุโพธิ์

ตะวัน โคตรสุโพธิ์ (23 มกราคม พ.ศ. 2543 –) เป็นนักฟุตบอลชาวไทย ปัจจุบันทำหน้าที่ในฐานะกองหน้าหรือปีกให้แก่สโมสรฟุตบอลลำพูน วอร์ริเออร์ ในไทยลีก
 "ณ วันที่ 17 มีนาคม พ.ศ. 2564"
นิวยอร์กฮาร์เบอร์

นิวยอร์กฮาร์เบอร์  เป็นอ่าวที่ครอบคลุมพื้นที่ทั้งหมดของอ่าวนิวยอร์กตอนบน (Upper Bay) และส่วนเล็กน้อยของอ่าวนิวยอร์กตอนล่าง (Lower Bay) ตั้งอยู่ที่บริเวณปากแม่น้ำฮัดสัน ซึ่งไหลลงสู่คุ้งน้ำนิวยอร์ก/นิวเจอร์ซีย์ ใกล้กับปากแม่น้ำอีสต์ที่เป็นน้ำขึ้นน้ำลง และไหลต่อไปสู่มหาสมุทรแอตแลนติกบริเวณชายฝั่งตะวันออกของสหรัฐ 
นิวยอร์กฮาร์เบอร์ยังเป็นที่รู้จักกันในนาม อ่าวอัปเปอร์นิวยอร์ก หรือ อ่าวนิวยอร์กตอนบน (Upper New York Bay) ซึ่งล้อมรอบด้วยย่านต่าง ๆ ของนครนิวยอร์ก ได้แก่ แมนแฮตตัน บรุกลิน และเกาะสแตเทน รวมถึงของเทศมณฑลฮัดสัน รัฐนิวเจอร์ซีย์ ได้แก่ เจอร์ซีย์ซิตี และเบย์โอนน์ บางครั้งนิวยอร์กฮาร์เบอร์อาจหมายถึงพื้นที่ทั้งหมดของอ่าวนิวยอร์ก รวมไปถึงอ่าวโลเวอร์นิวยอร์ก หรือ อ่าวนิวยอร์กตอนล่าง (Lower New York Bay) ด้วย
โจ อู-จิน (นักแสดง)

โจ อู-จิน (เกาหลี: ; born January 16, 1979), ชื่อในวงการว่า โจ อู-จิน (เกาหลี: ) เป็นนักแสดงชาวเกาหลีใต้ เขาเป็นที่รู้จักในฐานะนักแสดงสมทบหรือบทตัวละครที่ต้องการในภาพยนตร์และซีรีส์ทางโทรทัศน์หลายเรื่อง เช่น "" (2560), "Chicago Typewriter" (2560), "The Drug King" (2561), "Mr. Sunshine" (2561), และ "Happiness" (2564) เขาได้รับรางวัลนักแสดงสมทบชายยอดเยี่ยมจากงาน 40th Blue Dragon Film Awards ในปี พ.ศ. 2562 จากการแสดงในภาพยนตร์เรื่อง "Default" (2561)
เชื้อสายของดาวิด

เชื้อสายของดาวิด  หรือ ราชวงศ์ดาวิด  เป็นเชื้อสายของดาวิดกษัตริย์แห่งวงศ์วานอิสราเอล ในศาสนายูดาห์ แนวคิดเรื่องเชื้อสายของดาวิดมาจากความในคัมภีร์ฮีบรูและจากแบบแผนประเพณีในสมัยต่อ ๆ ไปตลอดหลายศตวรรษ
ในคัมภีร์ไบเบิล ดาวิดแห่งเผ่ายูดาห์เป็นกษัตริย์ลำดับที่ 3 ของสหราชาธิปไตยแห่งอิสราเอลและยูดาห์ ภายหลังซาโลมอนพระราชโอรสของพระองค์ขึ้นสืบราชบัลลังก์ หลังการสิ้นพระชนม์ของซาโลมอน สิบเผ่าทางเหนือปฏิเสธเชื้อสายของดาวิดจากการไม่ยอมรับเรโหโบอัมที่เป็นพระราชโอรสของซาโลมอน แต่เลือกเยโรโบอัมขึ้นเป็นกษัตริย์แทนและก่อตั้งราชอาณาจักรอิสราเอลเหนือ เผ่ายูดาห์และเผ่าเบนยามินทางใต้ยังคงภักดีต่อราชวงศ์ดาวิด อาณาจักรของราชวงศ์ดาวิดกลายเป็นที่รู้จักในชื่อราชอาณาจักรยูดาห์ กล่าวกันว่ากษัตริย์แห่งยูดาห์ลำดับต่อ ๆ มาทุกพระองค์ยกเว้นอาธาลิยาห์เป็นผู้สืบเชื้อสายโดยตรงของดาวิด ราชอาณาจักรยูดาห์ตกเป็นของจักรวรรดิบาบิโลนใหม่ เมื่อ 587/6 ปีก่อนคริสตกาล กลุ่มฮัสโมเนียนที่ก่อตั้งระบอบกษัตริย์ของตนเองในยูเดียเมื่อศตวรรษที่ 2 ก่อนคริสตกาลไม่ถือว่ามีความเกี่ยวข้องกับเชื้อสายของดาวิดหรือเผ่ายูดาห์ 
ในศาสนายูดาห์ เชื้อสายของดาวิดเป็นสายเลือดที่พระเมสสิยาห์ชาวฮีบรูเป็นผู้สืบเชื้อสายจากการสืบตระกูลฝั่งบิดา ในอวสานวิทยาของศาสนายูดาห์ พระเมสสิยาห์เป็นกษัตริย์ชาวยิวในอนาคตจากเชื้อสายของดาวิด ผู้ซึ่งคาดว่าจะขึ้นปกครองชาวยิวในยุคพระเมสสิยาห์และโลกที่จะมาถึง
คัตสึเตะ มาโฮ โชโจะ โตะ อากุ วะ เทกิไต ชิเตะ อิตะ

คัตสึเตะ มาโฮ โชโจะ โตะ อากุ วะ เทกิไต ชิเตะ อิตะ (ญี่ปุ่น: かつて魔法少女と悪は敵対していた。, โรมาจิ: Katsute Mahō Shōjo to Aku wa Tekitai Shiteita) เป็นซีรีส์มังงะการ์ตูนสี่ช่องของญี่ปุ่น เขียนและวาดภาพโดย โคโค่ ฟูจิวาระ ตีพิมพ์ต่อเนื่องในนิตยสาร"กังกังโจ๊กเกอร์รายเดือน" ของสแควร์เอนิกซ์ ตั้งแต่เดือนกันยายน พ.ศ. 2556 ถึงมีนาคม พ.ศ. 2558, มีการรวบรวมไว้เป็นเล่ม ("ทังโกบง") ถึงเล่มที่ 3 ได้รับการดัดแปลงเป็นซีรีส์อนิเมะโทรทัศน์โดยสตูดิโอโบนส์ ออกอากาศตั้งแต่เดือนกรกฎาคมถึงกันยายน พ.ศ. 2567
ให้เสียงโดย: ยูกิ โอโนะ
ให้เสียงโดย: มาอิ นากาฮาระ
ให้เสียงโดย: ชินอิจิโร มิกิ
ให้เสียงโดย: มาริยะ อิเซะ
ให้เสียงโดย: ฮิการุ มิโดริกาวะ
ให้เสียงโดย: เค็นอิจิ ซูซูมูระ
ให้เสียงโดย: อายาโกะ คาวาซูมิ
ให้เสียงโดย: ฮิโระ ชิโมโนะ
ให้เสียงโดย: นาโอะ โทยามะ
ให้เสียงโดย: ทากุมิ ยามาซากิ
ให้เสียงโดย: ทากายะ ฮาชิ
สื่อ.
มังงะ.
"คัตสึเตะ มาโฮ โชโจะ โตะ อากุ วะ เทกิไต ชิเตะ อิตะ" เขียนและวาดภาพโดย โคโค่ ฟูจิวาระ เริ่มตีพิมพ์ใน"นิตยสารกังกังโจ๊กเจอร์รายเดือน"ของสแควร์เอนิกซ์ เมื่อวันที่ 21 กันยายน พ.ศ. 2556 ซีรีส์นี้ยังคงสร้างไม่เสร็จหลังจากฟูจิวาระเสียชีวิตเมื่อวันที่ 31 มีนาคม พ.ศ. 2558 โดยมีบทที่เผยแพร่เมื่อวันที่ 20 มีนาคมเป็นตอนจบ โดยเล่มที่ 3 และเล่มสุดท้ายออกจำหน่ายหลังมรณกรรมเมื่อวันที่ 22 มีนาคม พ.ศ. 2559 หลังจากปรึกษากับครอบครัวของเธอ
จำนวนเล่ม.
!width=4%|#
!width=24%|วันที่ออกจำหน่ายต้นฉบับ
!width=24%|ISBN ต้นฉบับ
!width=24%|วันที่ออกจำหน่ายภาษาอังกฤษ
!width=24%|ISBN ภาษาอังกฤษ
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 22 กรกฎาคม พ.ศ. 2557</td><td></td><td>—</td><td>—</td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 22 ธันวาคม พ.ศ. 2557</td><td></td><td>—</td><td>—</td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 22 มีนาคม พ.ศ. 2559</td><td></td><td>—</td><td>—</td></tr>
</table>
อนิเมะ.
ได้รับการประกาศดัดแปลงเป็นซีรีส์อนิเมะโทรทัศน์โดย เอเว็กซ์พิกเจอร์ส ในงานอนิเมะเอ็นวายซี เมื่อวันที่ 17 พฤศจิกายน พ.ศ. 2566 สร้างโดยสตูดิโอโบนส์ และกำกับโดย Akiyo Ohashi พร้อมบทที่เขียนโดย Yuniko Ayana, การออกแบบตัวละครโดย Haruko Iizuka, และดนตรีที่แต่งโดย Mayuko นักพากย์หลายคนกลับมารับบทเดิมจากละครซีดีที่ออกฉายในปี พ.ศ. 2558 ซีรีส์นี้มีกำหนดการออกอากาศในวันที่ 9 กรกฎาคม พ.ศ. 2567 บน AT-X และเครือข่ายอื่น ๆ มีเพลงเปิดคือ "Mikansei Rendezvous" (Incomplete Rendezvous) ร้องโดย Lezel, ในขณะที่เพลงปิดคือ "Itsumo Futari ga Ii ne" (It's Nice That the Two of Them Are Always Together) ร้องโดย ยูกิ โอโนะ และ มาอิ นากาฮาระ ครันชีโรล ถือสิทธิ์ของเรื่องนี้
การตอบรับ.
เรื่องนี้นี้อยู่ในอันดับที่ 19 ร่วมกับ Asobiai ในโคโนะ มังงะ งะ ซูโงอิ! ของทาการาจิมาชะ ฉบับปี พ.ศ. 2558 หมวดรายชื่อมังงะที่ดีที่สุดสำหรับผู้อ่านชาย
เอกอัครรัฐมนตรี

เอกอัครรัฐมนตรี  เป็นตำแหน่งในรัฐบาลสหราชอาณาจักร มีศักดิ์สูงกว่ารัฐมนตรีว่าการกระทรวงทั้งปวง ได้รับการเสนอชื่อโดยนายกรัฐมนตรี และได้รับการแต่งตั้งโดยพระเจ้าแผ่นดิน อย่างไรก็ตาม ตำแหน่งนี้ไม่ได้ใช้ถูกงานตลอดเวลา บางช่วงเวลาก็ถูกปล่อยว่าง
ตำแหน่งเอกอัครรัฐมนตรีเกิดขึ้นในปี 1962 ผู้ดำรงตำแหน่งคนแรกคือร๊าบ บัตเลอร์ เนื่องจากก่อนนั้น ทางราชสำนักคัดค้านการแต่งตั้งเขาเป็นรองนายกรัฐมนตรี ตำแหน่งนี้ไม่มีความรับผิดชอบอย่างเฉพาะเจาะจง (ต่างจากตำแหน่งรองนายกรัฐมนตรีที่ยังได้รับมอบหมายให้ดูแลบางกระทรวง) มีความสำคัญแค่เพื่อให้รู้ว่าใครจะนั่งหัวโต๊ะในที่ประชุมที่ไม่มีนายกรัฐมนตรีเข้าร่วม ด้วยเหตุนี้จึงถูกมองว่าเป็นตำแหน่งที่มีหน้าตาแต่ไม่มีความสำคัญ 
เอกอัครรัฐมนตรีไม่มีสิทธิ์ทำหน้าที่แทนนายกรัฐมนตรีโดยอัตโนมัติเฉกเช่นตำแหน่งรองนายกรัฐมนตรี (deputy prime minister) การให้เอกอัครรัฐมนตรีเป็นผู้รักษาการแทนนายกรัฐมนตรี จะต้องได้รับความเห็นชอบจากคณะรัฐมนตรีเสียก่อน เช่นในเดือนเมษายน 2020 นายกรัฐมนตรีบอริส จอห์นสัน ป่วยโรคโควิดและถูกนำตัวเข้าห้องไอซียู ขณะนั้นไม่มีรองนายกรัฐมนตรี จึงมีมติให้นายดอมินิก ราบ เอกอัครรัฐมนตรี เป็นผู้รักษาการแทนนายกรัฐมนตรี
พรรคปฏิรูปสหราชอาณาจักร

พรรคปฎิรูปสหราชอาณาจักร (อังกฤษ: Reform UK) เป็นพรรคการเมืองฝ่ายขวาประชานิยมในสหราชอาณาจักร ก่อตั้งในเดือนพฤศจิกายน ค.ศ. 2018 ภายใต้ชื่อว่า "พรรคเบร็กซิต" ซึ่งสนับสนุนเบร็กซิต (สนับสนุนให้สหราชอาณาจักรถอนตัวออกจากสหภาพยุโรป) และพรรคได้ที่นั่งเยอะที่สุดในการเลือกตั้งรัฐสภายุโรป ค.ศ. 2019 ในสหราชอาณาจักร แต่ไม่ได้ที่นั่งในการเลือกตั้งทั่วไปในสหราชอาณาจักร พ.ศ. 2562 ปัจจุบันหัวหน้าของพรรคคือ ไนเจล แฟราจ ตั้งแต่วันที่ 3 มิถุนายน ค.ศ. 2024
365 วันแห่งรัก

365 วันแห่งรัก เป็นละครโทรทัศน์ไทยปี 2553 จากการกำกับของอำไพพร จิตต์ไม่งง นำแสดงโดยธีรเดช วงศ์พัวพันธ์ และแอน ทองประสม ออกอากาศทางช่อง 3 ทุกวันพุธและพฤหัสบดี เวลา 20.30–22.30 น. ระหว่างวันที่ 21 ตุลาคม ถึง 8 ธันวาคม 2553 นี่คือละครเรื่องที่ 5 ที่เคนและแอนแสดงร่วมกัน
เรื่องย่อ.
ตุลา หรือ ตุลย์ (ธีรเดช วงศ์พัวพันธ์) เป็นสามีของลัลนารี หรือ ลัล (แอน ทองประสม) ตุลาเป็นอัยการที่มั่นใจในความรักที่มีต่อลัลนรี แต่ลัลนรีกลับไม่มั่นใจ ลัลนรีเป็นคนเจ้ากี้เจ้าการ เอาแต่ใจตัวเอง เหมือนตัวละครอลินในละครเรื่องสูตรเสน่หา วันหนึ่ง ลัลนรีไปหาหมอดู หมอดูทำนายว่าเธอจะเลิกกับตุลา ลัลนรีไม่เชื่อ หมอดูจึงให้สมุดบันทึกเก่าแก่กับเธอ และบอกให้เธอเอาไปวางไว้ใต้หมอนตอนนอน เช้าวันรุ่งขึ้น เมื่อตื่นนอนขึ้นมาลัลนรีพบความจริงว่าเธอจะต้องเลิกกับตุลย์ ลัลนรีรู้สึกซึมเศร้ามากกับคำทำนายของหมอดู แต่แล้วเธอก็เอาสมุดบันทึกไปไว้ใต้หมอนอีกครั้ง แล้วตื่นขึ้นมาพบว่าเมื่อปีที่แล้ว เธอและตุลาทะเลาะกันบ่อยครั้ง จนสุดท้ายเธอก็เก็บข้าวของและย้ายไปอยู่บ้านแม่ของเธอ
บิดาแห่งสภา

ตำแหน่ง บิดาแห่งสภา  เป็นตำแหน่งที่มอบให้แก่ผู้อาวุโสที่ดำรงตำแหน่งสมาชิกสภาสามัญชนต่อเนื่องยาวนานที่สุด ตามบันทึกในแฮนด์ซาร์ด หากมีสมาชิกสองคนหรือมากกว่า ที่มีวาระต่อเนื่องเท่ากัน บุคคลที่ได้สาบานตนเข้ารับตำแหน่งก่อนจะได้รับการแต่งตั้งเป็นบิดาแห่งสภา
หน้าที่เพียงอย่างเดียวของบิดาแห่งสภา คือการเป็นประธานสภาชั่วคราวในวาระการเลือกประธานสภาสามัญชน อย่างไรก็ตาม ในข้อบังคับไม่ได้มีการกล่าวถึงสมาชิกโดยตำแหน่ง "บิดาแห่งสภา" แต่จะกล่าวถึงสมาชิกที่ดำรงตำแหน่งต่อเนื่องยาวนานที่สุด และไม่ได้ดำรงตำแหน่งรัฐมนตรี กระทั่งในปี ค.ศ. 1971 มีการเปลี่ยนแปลงให้เลขาธิการสภาสามัญชนเป็นผู้ดำเนินการเลือกประธานสภา แต่เนื่องจากเลขาธิการสภาไม่ใช่สมาชิกรัฐสภา และไม่มีสิทธิ์พูด ทำได้เพียงยืนเงียบและชี้ไปที่สมาชิกที่ได้รับการเลือก กระบวนการนี้ล้มเหลวอย่างสิ้นเชิง และถูกเปลี่ยนแปลงตามคำแนะนำของคณะกรรมาธิการกลั่นกรอง
ในการเลือกตั้งทั่วไป ค.ศ. 2024 เซอร์ เอ็ดเวิดส์ เลห์ ได้ดำรงตำแหน่งบิดาแห่งสภา หลังจากเป็นสมาชิกรัฐสภาเขตเกนส์โบโรอย่างต่อเนื่องตั้งแต่ปี ค.ศ. 1983 ในขณะที่สมาชิกรัฐสภาคนอื่น ๆ เช่น โรเจอร์ เกล และ เจเรมี คอร์บิน ก็ดำรงตำแหน่งอย่างต่อเนื่องตั้งแต่ปี ค.ศ. 1983 เช่นกัน แต่เลห์สาบานตนเข้ารับตำแหน่งก่อน
บิดาแห่งสภาคนก่อนหน้าคือ เซอร์ ปีเตอร์ บอตทอมลีย์ ผู้ซึ่งดำรงตำแหน่งสมาชิกรัฐสภาตั้งแต่ปี ค.ศ. 1975 ก่อนที่จะสูญเสียที่นั่งให้แก่ เบซซี คูเปอร์ จากพรรคแรงงาน ในการเลือกตั้งทั่วไป ค.ศ. 2024
พงศ์รวิช จันทวงษ์

พงศ์รวิช จันทวงษ์ (7 ตุลาคม พ.ศ. 2543 –) เป็นนักฟุตบอลชาวไทย ปัจจุบันทำหน้าที่ในตำแหน่งกองกลางให้แก่สโมสรฟุตบอลบีจี ปทุม ยูไนเต็ด ในไทยลีก
 "ณ วันที่ 31 มีนาคม พ.ศ. 2564"
ฟอกเกอร์ 70

ฟอกเกอร์ 70  หรือ ฟอกเกอร์ เอฟ-70 ย่อว่า เอฟ70 เป็นอากาศยานไอพ่นลำตัวแคบสองเครื่องยนต์ระดับภูมิภาคที่ออกแบบและผลิตโดยฟอกเกอร์สัญชาติดัตช์ ฟอกเกอร์ได้เริ่มพัฒนาเอฟ-70 ในช่วงต้นทศวรรษ 1990 โดยเป็นรุ่นที่เล็กกว่าของฟอกเกอร์ 100 ซึ่งทั้งสองเป็นการพัฒนาต่อจากเอฟ-28 ที่เป็นอากาศยานไอพ่นลำแรกของบริษัท เอฟ-70 ทำการบินครั้งแรกเมื่อวันที่ 4 เมษายน ค.ศ. 1993 โดยเริ่มให้บริการในปีถัดมา ฟอกเกอร์ 70 ได้รับการผลิตเป็นระยะเวลาสั้นระหว่างปี 1992 ถึง 1997 โดยมีการผลิตออกมาเพียง 47 ลำ รวมลำต้นแบบหนึ่งลำ การผลิตได้ยุติลงภายหลังการล้มละลายของฟอกเกอร์ในปี 1996 ณ เดือนกรกฎาคม ค.ศ. 2024 มีฟอกเกอร์ 70 จำนวน 37 ลำจากการผลิตช่วงแรกยังคงให้บริการกับสายการบินและรัฐบาลต่างๆ ทั่วโลก
ผู้ให้บริการ.
ณ เดือนกรกฎาคม ค.ศ. 2024 มีฟอกเกอร์ 70 จำนวน 38 ลำที่ให้บริการกับเจ็ดสายการบินและสองรัฐบาล ดังนี้:
ข้อมูลจำเพาะ.
"ข้อมูลจาก" flyfokker.com, flugzeuginfo.netลักษณะทั่วไป* ลูกเรือ: สองคน* ความจุ: <br> 85 (การจัดเรียงที่นั่งหนึ่งชั้นสูงสุด 76 ซม. (30 นิ้ว))<br>79 (การจัดเรียงที่นั่งหนึ่งชั้นมาตรฐาน 81 ซม. (32 นิ้ว))<br>72 (การจัดเรียงที่นั่งสองชั้นมาตรฐาน 91 ซม. (36 นิ้ว) และ 81 ซม. (32 นิ้ว))* Aspect ratio: * ใบพัด: ใบ
สมรรถนะ* ความเร็วสูงสุด: Mach * Endurance: * g limits: * Roll rate: * Maximum glide ratio: 
Armament
มหาวิทยาลัยรามคำแหง สาขาวิทยบริการเฉลิมพระเกียรติ จังหวัดหนองบัวลำภู

มหาวิทยาลัยรามคำแหง สาขาวิทยาบริการเฉลิมพระเกียรติ จังหวัดหนองบัวลำภู (อังกฤษ:Ramkhamhaeng University Nong Bua Lam Phu Campus in Honour of His Majesty The King) เป็นสาขาวิทยบริการ(แต่ไม่เทียบเท่าวิทยาเขต) ให้บริการการศึกษาในส่วนภูมิภาคของมหาวิทยาลัยรามคำแหง
ประวัติ.
จังหวัดหนองบัวลำภู ได้ให้ความสำคัญกับการศึกษาและพัฒนาบุคคล โดยเน้นให้การศึกษาแก่ประชาชนซึ่งเป็นสิ่งสำคัญยิ่งต่อการพัฒนาประเทศ และพิจารณาเห็นว่า มหาวิทยาลัยรามคำแหงเป็นมหาวิทยาลัยแบบตลาดวิชา  ผู้ศึกษาสามารถศึกษาได้ด้วยตนเอง มีวิสัยทัศน์ (Vision) มุ่งเน้นการผลิตบัณฑิตให้มีความรู้คู่คุณธรรม มีความเป็นผู้นำ สร้างสรรค์สังคมไทย  กระจายโอกาสความเสมอภาคและความเท่าเทียมกันทางการศึกษาไปสู่ปวงชน และมีนโยบายตามพันธกิจที่จะกระจายโอกาสความเสมอภาคและความเท่าเทียมกันในการศึกษาระดับอุดมศึกษาให้มากขึ้น ดังคำขวัญของมหาวิทยาลัยรามคำแหงที่ว่า  “เปลวเทียนให้แสง  รามคำแหงให้ทาง”  
มหาวิทยาลัยรามคำแหง  สาขาวิทยบริการเฉลิมพระเกียรติ  จังหวัดหนองบัวลำภู ถือได้ว่าเป็นมหาวิทยาลัยแห่งแรกในจังหวัดหนองบัวลำภู จัดตั้งขึ้น โดยได้รับอนุมัติจากสภามหาวิทยาลัย  เมื่อวันที่  29  เมษายน  2545  ดำเนินการเรียนการสอนในระดับปริญญาตรี ปริญญาโท และปริญญาเอก  ได้ประกอบพิธีวางศิลาฤกษ์  เมื่อวันที่ 25 มิถุนายน 2545 โดยสมเด็จพระพุฒาจารย์ (เกี่ยว) วัดสระเกศ เป็นประธานพิธีในการวางศิลาฤกษ์  ณ ที่ดินสาธารณประโยชน์  บ้านโนนสมบูรณ์  ตำบลนาคำไฮ  อำเภอเมืองหนองบัวลำภู จังหวัดหนองบัวลำภู  จำนวนเนื้อที่ประมาณ 209 ไร่ เมื่ออาคารแล้วเสร็จได้ประกอบพิธีมอบทรัพย์สินดังกล่าวให้แก่มหาวิทยาลัยรามคำแหง เมื่อวันที่ 24 เมษายน 2546 เพื่อใช้ประโยชน์ในการพัฒนาการศึกษาของมหาวิทยาลัยรามคำแหง ซึ่งเป็นแหล่งศึกษาหาความรู้ ของพี่น้องชาวจังหวัดหนองบัวลำภู และจังหวัดใกล้เคียง  โดยเป็นสถาบันการศึกษาที่มีชื่อเสียงของจังหวัดหนองบัวลำภูสืบไป
หลักสูตร.
ปัจจุบัน สาขาวิทยาบริการเฉลิมพระเกียรติ จังหวัดหนองบัวลำภู เปิดทำการสอน ดังนี้<br>ปริญญาตรี <br> คณะนิติศาสตร์ <br>หลักสูตรนิติศาสตรบัณฑิต สาขาวิชานิติศาสตร์ <br> คณะรัฐศาสตร์ <br> หลักสูตรรัฐศาสตรบัณฑิต สาขาวิชาบริหารรัฐกิจ <br> คณะบริหารธุรกิจ <br> หลักสูตรบริหารธุรกิจบัณฑิต สาขาวิชาการบริหารทั่วไป<br> คณะสื่อสารมวลชน <br> หลักสูตรศิลปศาสตรบัณฑิต สาขาวิชานิเทศศาสตร์และสื่อดิจิทัล<br> เรียนรายกระบวนวิชา (Per-Degree) สำหรับผูมีวุฒิ ม.3 เรียนเก็บสะสมหน่วยกิต
ปริญญาโท <br> คณะรัฐศาสตร์ <br> หลักสูตรรัฐศาสตรมหาบัณฑิต สาขาวิชารัฐศาสตร์<br> คณะบริหารธุรกิจ <br> หลักสูตรบริหารธุรกิจมหาบัณฑิต สาขาวิชาบริหารธุรกิจ<br> คณะศึกษาศาสตร์ <br> หลักสูตรศึกษาศาสตรมหาบัณฑิต สาขานวัตกรรมหลักสูตรและการจัดการ<br> คณะสาธารณสุขศาสตร์ <br> หลักสูตรสาธารณสุขศาสตรมหาบัณฑิต สาขาวิชาบริหารสาธารณสุข
ไมกี มัวร์

ไมกี สตีเวน แดนนี มัวร์ (เกิด 11 สิงหาคม 2007) เป็นนักฟุตบอลชาวอังกฤษ ซึ่งเล่นในตำแหน่งปีกให้กับทอตนัมฮอตสเปอร์รุ่นอายุไม่เกิน 18 ปี
ระดับสโมสร.
มัวร์ย้ายไปอยู่กับทอตนัมฮอตสเปอร์เพื่อพัฒนาฝีเท้าในฐานะนักฟุตบอลเยาวชนรุ่นอายุไม่เกิน 9 ปี ในฤดูกาล 2022–23 เขาเป็นส่วนหนึ่งของทีมเยาวชนของทอตนัมฮอตสเปอร์ที่คว้าแชมป์ทั้งรุ่นอายุไม่เกิน 17 ปี, 18 ปี และลงเล่นให้กับทีมรุ่นอายุไม่เกิน 19 ปีในยูฟ่ายูธลีก นอกจากนี้ เขายังเป็น 1 ในผู้เล่นที่อายุน้อยที่สุดที่ลงประเดิมสนามให้กับทีมรุ่นอายุไม่เกิน 21 ปี ด้วยวัยเพียง 15 ปี เขาช่วยให้ทอตนัมคว้าแชมป์พรีเมียร์ลีกคัพรุ่นอายุไม่เกิน 17 และรุ่นอายุไม่เกิน 18 ปีมาครอง ในวันที่ 17 มิถุนายน 2023 มัวร์เซ็นสัญญากับสเปอร์สในรูปแบบ "สัญญาเด็กนักเรียน" ซึ่งจะเปลี่ยนเป็นสัญญาอาชีพเมื่อเขาอายุครบ 17 ปี
ในวันที่ 14 พฤษภาคม 2024 มัวร์ประเดิมสนามให้กับทีมชุดใหญ่ในนัดที่เปิดบ้านพ่ายแมนเชสเตอร์ซิตี 0–2 กลายเป็นผู้เล่นที่อายุน้อยที่สุดของสโมสรที่ลงเล่นในพรีเมียร์ลีก ด้วยวัยเพียง 16 ปี 277 วัน ทำลายสถิติเดิมของเดน สการ์เล็ตต์กองหน้ารุ่นพี่ร่วมสโมสรที่เคยทำไว้
การเข้าครอบครองกิจการ

ในธุรกิจ การเข้าครอบครองกิจการ  คือการเข้าซื้อบริษัทหนึ่ง ("เป้าหมาย") โดยอีกบริษัทหนึ่ง ("ผู้ซื้อ" หรือ "ผู้เสนอซื้อ") ใน สหราชอาณาจักร คำนี้หมายถึงการเข้าซื้อบริษัทมหาชน ซึ่งมีหุ้นสามัญจดทะเบียนในตลาดหลักทรัพย์ ตรงกันข้ามกับการเข้าซื้อบริษัทเอกชน
ฝ่ายบริหารของบริษัทเป้าหมายอาจหรืออาจไม่เห็นด้วยกับข้อเสนอเข้าครอบครองกิจการ และส่งผลให้มีการแบ่งประเภทการเข้าครอบครองกิจการดังต่อไปนี้: เป็นมิตร ไม่เป็นมิตร ย้อนกลับ หรือพลิกกลับ การจัดหาเงินทุนเพื่อเข้าครอบครองกิจการมักจะเกี่ยวข้องกับการกู้ยืมหรือประเด็นพันธบัตรซึ่งอาจรวมถึง พันธบัตรขยะ และข้อเสนอเงินสดง่าย ๆ นอกจากนี้ยังสามารถรวมหุ้นในบริษัทใหม่ได้ด้วย
พันธมิตรรัฐซาเฮล

พันธมิตรรัฐซาเฮล  เป็นการรวมกลุ่มกันของมาลี, ไนเจอร์ และบูร์กินาฟาโซ สนธิสัญญาฉบับเดิมลงนามโดยทั้ง 3 ประเทศเมื่อวันที่ 16 กันยายน 2023 พันธมิตรแห่งนี้ก่อตั้งขึ้นเมื่อวันที่ 6 กรกฎาคม 2024 มีจุดประสงค์เพื่อต่อต้านฝรั่งเศสและประชาคมเศรษฐกิจรัฐแอฟริกาตะวันตก
พันธมิตรออกแถลงการณ์ประกาศเป้าหมายของพวกเขาคือเพื่อปกป้องสมาชิกจากภัยคุกคามที่อาจเกิดขึ้น ไม่ว่าจะเป็นการกบฏภายในประเทศหรือการรุกรานจากภายนอก โดยระบุไว้ชัดเจนว่า "การโจมตีอธิปไตยและบูรณภาพแห่งดินแดนของฝ่ายใดฝ่ายหนึ่ง จะถือเป็นการโจมตีต่อฝ่ายอื่น ๆ ทั้งหมด"
ภูมิหลังและประวัติความเป็นมา.
ในปี 2022 มาลีถอนตัวจากกรอบความร่วมมือ จี5 ซาเฮล ไนเจอร์และบูร์กินาฟาโซ ได้ถอนตัวออกจากกรอบความร่วมมือในปี 2023 ส่งผลให้ชาดและมอริเตเนียประกาศยุติกรอบความร่วมมือดังกล่าวในอีก 3 วันถัดมา
ในวันที่ 6 กรกฎาคม 2024 ผู้นำทางทหารจากประเทศบูร์กินาฟาโซ, มาลี และไนเจอร์ ได้เข้าร่วมการประชุมสุดยอดที่กรุงนีอาเม ประเทศไนเจอร์ เพื่อลงนามก่อตั้งพันธมิตรเพื่อเสริมสร้างความเข้มแข็งให้กับสนธิสัญญาป้องกันร่วมที่มีอยู่เดิม การลงนามครั้งนี้เป็นการปิดฉากการประชุมสุดยอดครั้งแรกของพันธมิตรทั้ง 3 ประเทศ
ผมต้องอยู่กับนินจานีทโอตาคุ!

ผมต้องอยู่กับนินจานีทโอตาคุ! (ญี่ปุ่น: ニートくノ一となぜか同棲はじめました, โรมาจิ: Nīto Kunoichi to Nazeka Dōsei Hajimemashita, #เปลี่ยนทางด้วยเหตุผลบางอย่าง ฉันจึงเริ่มใช้ชีวิตร่วมกับคูโนอิจิที่เป็นนีท) เป็นซีรีส์มังงะเว็บของญี่ปุ่น จัดทำสตอรี่บอร์ดโดยยากิโตมาโตะ และวาดภาพประกอบโดยโคทัตสึ โคทัตสึเริ่มเผยแพร่มังงะเรื่องนี้บนบัญชีทวิตเตอร์ของเขาในเดือนมกราคม พ.ศ. 2563 และเริ่มตีพิมพ์ลงใน "No. 9 คอมิกซ์"ของนิโคนิโก เซก้าในเดือนกุมภาพันธ์ของปีเดียวกันนั้น แอสกีเมเดียเวิกส์เริ่มจัดพิมพ์เป็นหนังสือในเดือนสิงหาคม พ.ศ. 2564 อนิเมะซีรีส์ทางโทรทัศน์ที่ดัดแปลงโดยสตูดิโอ Quad เริ่มออกอากาศในเดือนมกราคม พ.ศ. 2568
ให้เสียงโดย: ฮินากิ ยาโนะ
ให้เสียงโดย: โชยะ อิชิเงะ
ให้เสียงโดย: ฟัยรูซ ไอ
ให้เสียงโดย: ซายะ ไอซาวะ
ให้เสียงโดย: ฮินะ คิโนะ
ให้เสียงโดย: โช โนงามิ
ให้เสียงโดย: มานัตสึ มูรากามิ
ให้เสียงโดย: ยูอิ โฮริเอะ
สื่อ.
มังงะ.
แต่งเนื้อเรื่องโดยยากิโตมาโตะ และวาดภาพโดยโคทัตสึ "นีท คุโนะอิจิ โตะ นาเซกะ โดเซ ฮาจิเมะมาชิตะ"เผยแพร่ครั้งแรกโดยโคทัตสึบนบัญชีทวิตเตอร์ของเขาเมื่อวันที่ 25 มกราคม พ.ศ. 2563 ได้รับการตีพิมพ์ใน "No. 9 คอมิกซ์"ของนิโคนิโก เซก้า ตั้งแต่วันที่ 22 กุมภาพันธ์ของปีเดียวกัน No. 9 ตีพิมพ์เล่มแรกในรูปแบบดิจิทัลเมื่อวันที่ 7 สิงหาคม พ.ศ. 2563 วางจำหน่ายจำนวน 10 เล่ม ณ วันที่ 10 มีนาคม พ.ศ. 2566 แอสกีเมเดียเวิกส์เริ่มตีพิมพ์เป็นเล่ม (ทังโกบง) เมื่อวันที่ 27 สิงหาคม พ.ศ. 2564 วางจำหน่ายจำนวน 3 เล่ม ณ วันที่ 27 มีนาคม พ.ศ. 2566
อนิเมะ.
วันที่ 10 กุมภาพันธ์ พ.ศ. 2567 (ใน#เปลี่ยนทาง) มีการประกาศว่าซีรีส์นี้จะได้รับการดัดแปลงเป็นอนิเมะซีรีส์ทางโทรทัศน์ที่ผลิตโดยสตูดิโอ Quad ซีรีส์นี้กำกับโดย#เปลี่ยนทาง พร้อมบทโดย#เปลี่ยนทาง , ออกแบบตัวละครโดยมาซาฮิโกะ ซูซูกิ และเพลงประกอบที่แต่งโดย #เปลี่ยนทาง ซีรีส์นี้จะมีผู้บรรยายโดยชิเงรุ ชิบะ เริ่มออกอากาศในวันที่ 5 มกราคม พ.ศ. 2568 ทางช่องโตเกียวเอ็มเอ็กซ์, บีเอส11, ซันทีวี, เคบีเอสและเครือข่ายอื่น ๆ เพลงเปิดเรื่องคือ "Neet In Jam" ขับร้องโดยเรียลอากิบะบอยซ์เลิฟโชโกะ นาคากาวะ (วงที่ประกอบด้วยนาคากาวะและหน่วยเต้นบีบอยเรียลอากิบะบอยซ์) ในขณะที่เพลงปิดของเรื่องคือ "NEETopia" ขับร้องโดยฮินากิ ยาโนะที่พากย์เป็นตัวละครชิซูริ อิเดอุระ เมเดียลิงก์เป็นผู้ถือลิขสิทธิ์ซีรีส์นี้ในเอเชียใต้และเอเชียตะวันออกเฉียงใต้และสตรีมบนยูทูปช่อง Ani-One Asia และช่องทางอื่น ๆ
โตโยต้า โฟร์รันเนอร์

โตโยต้า โฟร์รันเนอร์  เป็นรถยนต์อเนกประสงค์สมรรถนะสูง (SUV) ที่ผลิตและพัฒนาโดยโตโยต้า ผู้ผลิตรถยนต์สัญชาติญี่ปุ่น เปิดตัวสู่ตลาดโลกเมื่อปี พ.ศ. 2527 จนถึงปัจจุบันมีวิวัฒนาการตามช่วงเวลา 6 รุ่น (โฉม)
สำหรับตลาดญี่ปุ่นจะถูกวางจำหน่ายในชื่อ โตโยต้า ไฮลักซ์ เซิร์ฟ (; โรมาจิ: "Toyota Hairakkususāfu"; : Toyota Hilux Surf) และได้ยุติการจำหน่ายไปในปี พ.ศ. 2552 โฟร์รันเนอร์รุ่นแรกเริ่มนั้นเป็นรถ SUV ขนาดเล็กที่แทบจะไม่ต่างจากรถกระบะโตโยต้า ไฮลักซ์ เลย โดยมีแค่เพียงการนำเอาฝาครอบทำจากไฟเบอร์กลาสมาปิดด้านหลังกระบะเท่านั้น แต่ทว่าโฟร์รันเนอร์ก็ได้รับการพัฒนาอย่างต่อเนื่องจนกลายเป็นรถ SUV ที่ผสมผสานระหว่างขนาดเล็กและกลางมาจนถึงปัจจุบัน โฟร์รันเนอร์ทุกคันถูกผลิตในประเทศญี่ปุ่น โดยโรงงานของโตโยต้าที่นครทาฮาระ จังหวัดไอจิ และโรงงานของฮีโน่มอเตอร์ส ซึ่งเป็นบริษัทลูกของโตโยต้าที่นครฮามูระ
ชื่อ "โฟร์รันเนอร์" ถูกคิดค้นโดยโรเบิร์ต นาธาน (Robert Nathan) นักเขียนคำโฆษณา ร่วมกับบริษัท ซาทชิแอนด์ซาทชิ จำกัด (Saatchi & Saatchi) ซึ่งเป็นบริษัทโฆษณา โดยเป็นการเล่นคำกับคำว่า "forerunner" ซึ่งมีความหมายว่า "ผู้เบิกทาง" บริษัทโฆษณาได้จัดการประกวดเพื่อคิดค้นชื่อใหม่สำหรับรถยนต์รุ่นต่อไปของโตโยต้า "โฟร์รันเนอร์" จึงเป็นชื่อที่ชนะเลิศ โดยสื่อถึงระบบขับเคลื่อนสี่ล้อ ("4") และความสามารถในการลุยทางทุรกันดาร ("runner")
ในบางตลาด ไฮลักซ์ เซิร์ฟ ถูกแทนที่ด้วยโตโยต้า ฟอร์จูนเนอร์ (Toyota Fortuner) ในปี พ.ศ. 2548 ซึ่งเป็นรถที่มีราคาต่ำกว่า แต่ยังคงความใกล้เคียงกับไฮลักซ์ เซิร์ฟ โดยฟอร์จูนเนอร์นี้ใช้พื้นฐานตัวถังเดียวกับไฮลักซ์
ณ ปี พ.ศ. 2564 โตโยต้า โฟร์รันเนอร์ วางจำหน่ายในบาฮามาส โบลิเวีย แคนาดา ชิลี โคลอมเบีย คอสตาริกา เอลซัลวาดอร์ กัวเตมาลา ปานามา เปรู สหรัฐอเมริกา และเวเนซุเอลา สำหรับตลาดอื่น ๆ ที่ไม่ได้วางจำหน่าย เช่น ยุโรป และตะวันออกกลาง จะวางจำหน่าย โตโยต้า แลนด์ครูเซอร์ พราโด (Toyota Land Cruiser Prado) แทน ซึ่งเป็นรถ SUV อีกรุ่นที่มีการออกแบบคล้ายกัน และใช้ชิ้นส่วนจำนวนมากร่วมกัน
จากการศึกษาโดย iSeeCars.com ในปี พ.ศ. 2562 ซึ่งได้จัดอันดับรถยนต์ที่มีอายุการใช้งานยาวนานที่สุดในสหรัฐ พบว่าโตโยต้า โฟร์รันเนอร์ ติดอันดับที่ 5 โดยรถ 3.9% มีระยะทางวิ่งเกิน 200,000 ไมล์ (320,000 กิโลเมตร)
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ตำบลบ้านสวน (อำเภอเมืองชลบุรี)

บ้านสวน เป็นตำบลหนึ่งในอำเภอเมืองชลบุรี จังหวัดชลบุรี พื้นที่ตำบลอยู่ในความรับผิดชอบของเทศบาลนครบ้านสวน ซึ่งครอบคลุมพื้นที่ตำบลบ้านสวนทั้งตำบล ตำบลหนองรีและตำบลหนองข้างคอกบางส่วน มีเนื้อที่ประมาณ 18 ตารางกิโลเมตร
ประวัติ.
ในอดีตพื้นที่บริเวณนี้มีความอุดมสมบูรณ์ทั้งดินและน้ำ ผู้คนในบริเวณนี้จึงนิยมปลูกพืชผักและทำสวนเป็นส่วนใหญ่ และเรียกบริเวณพื้นที่นี้ว่า บ้านสวน ต่อมาเมื่อมีการพัฒนาความเป็นตัวเมืองมากขึ้น ส่งผลให้พื้นที่บริเวณนี้เปลี่ยนเป็นที่อยู่อาศัย ย่านการค้า อาคารพาณิชยกรรม สวนสาธารณะ สถานศึกษา และมีการตั้งหน่วยงานของรัฐต่างๆ ประชาชนส่วนใหญ่จึงมีอาชีพค้าขายและรับจ้าง หากแต่ความชำนาญด้านเกษตรกรรมของผู้คนในพื้นที่ยังคงยังมีร่องรอยปรากฎให้เห็นอยู่ในปัจจุบัน
ที่ตั้งและอาณาเขต.
ตำบลมีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
การปกครองส่วนภูมิภาค.
ตำบลบ้านปึกประกอบด้วย 10 หมู่บ้าน ดังนี้
ชุมชน.
ชุมชนในตำบลบ้านสวนมี 42 ชุมชน ได้แก่
<templatestyles src="Div col/styles.css"/>
ประชากร.
จากการสำรวจเมื่อปี พ.ศ. 2566 ตำบลบ้านสวนมีประชากรทั้งสิ้น 65,423 คน รายละเอียดตามตารางมีดังนี้
การคมนาคม.
ถนนสายหลักในตำบลบ้านสวน มีดังนี้